NaiveNeuron/SloPal huggingface dataset:
Fico, Robert, predseda vlády SR (2013-01-31):
Prajem vám pekný deň. Vážený pán predseda Národnej rady, vážení členovia vlády, vážená Národná rada, dovoľte mi, aby som vás informoval, že dnes na hodine otázok je neprítomný podpredseda vlády a minister zahraničných vecí a európskych záležitostí Miroslav Lajčák, je na zahraničnej pracovnej ceste, zastupuje ho podpredseda vlády a minister financií Peter Kažimír. A neprítomný by mal byť aj podpredseda vlády a minister vnútra Robert Kaliňák, ale na neho neboli postavené žiadne otázky. Som pripravený, pán predseda, odpovedať na vylosované otázky.
Danko, Andrej, predseda NR SR (2016-05-19):
Ďakujem. Pán poslanec Igor Matovič s faktickou poznámkou.
Grendel, Gábor, podpredseda NR SR (2023-01-24):
S reakciou na faktické poznámky pani poslankyňa Kolíková.
Jánoš, Vladimír, poslanec NR SR (2013-09-25):
Ďakujem pekne za slovo. Pán poslanec Kuffa, nesmierne si vážim tvoju odvahu, že si tu povedal tie slová, ktoré si povedal, a v podstate nabral si odvahu povedať niečo, čo aj opoziční poslanci rozprávajú len v bufete a v kuloároch, prečo hlasovali za zrušenie poslaneckej imunity. Jasné, že nikomu nejak špeciálne nechýba poslanecká imunita, pretože ak by niekto či už riadil motorové vozidlo opitý, alebo dopustil sa trestného činu, tak, samozrejme, neviem si predstaviť, že by fungoval ako poslanec Národnej rady a ústavný činiteľ. Myslím si, že aj v minulosti také niečo nebolo, ale povedal si to úplne otvorene a ja si to cením. Druhú vec by som chcel povedať, že, samozrejme, s tou imunitou môže byť problém, keď sa poslanec bude vyjadrovať mimo rokovacej sály a povie niečo otvorene a povie možno niečo nepravdivo a nepravdivým spôsobom urazí kolegu alebo sa ho nejakým spôsobom dotkne. Áno, čiže tu nastáva to obmedzenie tej slobody slova pri ústavnom činiteľovi, ako je poslanec, ak bude mimo rokovacej sály. Čiže toto je veľmi vážny problém alebo môže byť teda vážny problém v budúcnosti a zisťujú to niektorí poslanci, ktorí sa zúčastňujú aj povedzme televíznych debát. A čo sa týka poslaneckých prieskumov, potvrdil si aj z dnešného dňa, ak som dobre počúval, tú skutočnosť, že poslanci SMER-u, ktorí sú, samozrejme, vo väčšine v tých výboroch, veď je tu demokracia, nie je tu anarchia, musia byť vo väčšine v tých výboroch a väčšina rozhoduje, tak ako rozhoduje v parlamente tu v pléne pri hlasovaní, tak, samozrejme, rozhoduje aj vo výboroch. Veď výbory sú súčasťou práce poslanca Národnej rady. Ja si neviem predstaviť, že by tam rozhodovala tretina. Čiže vo výboroch tretina, môžeme to posunúť potom aj ďalej, že aj pri hlasovaní bude rozhodovať len tretina? Potom to je demokracia alebo čo je to? Veď tu niektorí sa snažia takýmto spôsobom zmenou rokovacieho poriadku vnucovať anarchiu, a nie demokraciu. Demokracia je o tom, že rozhoduje väčšina. A aj to si potvrdil, že dnes nebol problém v tvojom výbore rozhodnúť o poslaneckom prieskume a hlasovali aj naši poslanci za to. Ďakujem pekne.
Gy. Bárdos, poslanec: (2009-10-15):
K vystúpeniu pána Mečiara iba veľmi krátko. Už veľmi dlho čakáme vašu oficiálnu reakciu na tie amnestie, čo ste robili, a čakáme na to, že kedy, kedy poviete „prepáčte“. Žiaľ, žiaľ, asi sa načakáme, lebo vy stále hovoríte o niečom inom. A, pán predseda, ja som si vás vypočul, samozrejme, máte právo na svoj názor, dovoľte, aby som aj ja využil svoje právo hovoriť a reagovať na to, čo ste vy povedali. To, že niekto je disciplinárne stíhaný za názor, prosím vás pekne, to nie je maličkosť, hovoriť o tom, že boli rôzne disciplinárne konania a tak ďalej, ale za názor, ešte raz hovorím, za názor, že prejaví niekto alebo vysloví svoj názor, tak je to normálne? Samozrejme, ja súhlasím s vami, ja nie som odborník, nie som právnik, ale nepotrebujete byť právnikom na to, aby ste reagovali na súčasný stav v súdnictve. A nie náhodou aj pani kolegyňa Tóthová hovorila o tom, že pán bývalý minister, veď áno, pán minister nemôže sedieť na dvoch stoličkách, preto je tam a preto je tu pani Petríková, lebo tým pádom HZDS a táto skupina môže na dvoch stoličkách robiť to, že sprivatizuje vlastne súdnictvo. O tom tu hovoríme. A väčšina, väčšina a dominantná strana vládnej koalície je ticho. Pán premiér iba vtedy prehovorí, keď on to potrebuje z politického hľadiska, keď marketingovo a PR-ovo je to v poriadku a sa mu to hodí, to je ten problém. A preto musíme na túto spoločnú zodpovednosť upriamiť pozornosť aj v Národnej rade počas tohto rokovania. Ďakujem.
Hrnčiar, Andrej, podpredseda NR SR (2016-12-01):
Pán poslanec Osuský.
Z. Horváth, poslanec: (2005-05-19):
Dámy a páni, s ohľadom na oprávnenia, ktoré pre mňa ako pre spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, odporúčam, aby Národná rada Slovenskej republiky sa uzniesla v zmysle § 73 ods. 3 písm. c ) zákona č. 350 na tom, že po rozprave odporučí uvedený návrh prerokovať v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku návrh zákona na prerokovanie ústavnoprávnemu výboru, výboru pre financie, rozpočet a menu a výboru pre sociálne veci a bývanie. Pán predsedajúci, skončil som. Otvorte, prosím, rozpravu.
Zimenová, Zuzana, poslankyňa NR SR (2019-03-29):
Kolegyňa Lucia Nicholsonová, ja ti ďakujem za tvoj príspevok, pretože si sa dotkla toho, čo v podstate tu ešte za ten včerajší celý deň ani dnes neodznelo, a to je to, akým hrubým slovníkom ľudia v tejto sále, ktorí teraz chcú hlasovať proti Istanbulskému dohovoru, znevažujú ženy počas celého tohto volebného obdobia. A ja o tom hovorím už veľmi dlho, píšem o tom blogy, hovorím o tom aj odborne, pretože som lingvistka, a ja tvrdím v súlade s rôznymi jazykovedcami, že slová, ktoré používame, metafory, ktoré používame, vtipy, ktoré hovoríme, spolu vytvárajú realitu. Vďaka tejto koaličnej vláde zhrublo Slovensko, pretože táto koaličná vláda vniesla do spoločnosti veľmi oplzlý a hrubý slovník. Ak si pamätáte, pred dvoma rokmi na oslavách MDŽ strany SMER – SD pán podpredseda parlamentu Martin Glváč si uťahoval z feminizmu a z domáceho násilia týmto vtipom, citujem: „Na kongrese feministiek sa stretli Britka, Nemka a Slovenka. Kým prvé dve doma zahlásili, že nebudú variť a piecť a po troch týždňoch sa, tieto domáce práce prebral na seba muž, Slovenka mala inú skúsenosť. Doma som povedala, že nevarím, nepečiem, neupratujem, nenakupujem. Po treťom týždni začínam vidieť na ľavé oko.“ Na tomto sa smiali na MDŽ SMER-u – SD plné sály. Pán poslanec Fico pred rokom na sneme českej sociálnodemokratickej strany povedal svoje obľúbené: „Ak nefunguje bordel, vymeňte...“ (Reakcie z pléna. Prerušenie vystúpenia predsedajúcim.)
Bugár, Béla, podpredseda NR SR (2017-10-11):
Ďakujem. Vyhlasujem dvojminútovú prestávku a potom budem pokračovať v prerušenej rozprave. (Krátka prestávka.) (Po prestávke.)
Kočiš, Eduard, poslanec NR SR (2021-09-22):
Ďakujem pekne za slovo, pán predsedajúci. Ďakujem kolegom za pochvalu, resp. podporu mojej rozpravy, teda aj nášho návrhu zákona. Naozaj vždy hovorím, že to, čo by malo ľudí na Slovensku spájať, by malo ľudí spájať a nie rozdeľovať. Obzvlášť to platí o „elite“, akou je poslanecký zbor, teda 150 ľudí v pléne Národnej rady Slovenskej republiky. Pretože my nie sme tu preto, aby sme si nejakým spôsobom hladkali vlastné ego alebo nejakým spôsobom pozerali na ľudí, ktorí nás sem poslali, nejak zvrchu, ale práve naopak. To, čo by malo zachovať spoločnosť normálnu a v úplne konzistentnom a príčetnom stave, by sme mali všetci naprieč celým politickým spektrom až na nejaké výnimky, ktoré považujú nejaké odchylnosti alebo nejaké veci, ktoré sa vymykajú z nejakých konzervatívnych alebo zaužívaných radov, nejak to vnímajú inak. Ale hovorím, je to pohľad na ich politické nejaké buď videnie sveta, alebo možno vnútorné presvedčenie. Zase sa budem opakovať. Toto nie je politická téma. Je to téma úplne hodnotová a všetci, ktorí tuná v pléne Národnej rady Slovenskej republiky, predpokladám, že zajtra o tomto návrhu zákona budeme hlasovať, si musíme dať ruku na srdce a spýtať sa sami seba jednoduchú základnú otázku: Chcem, aby to moje dieťa bolo chránené, alebo chcem to moje dieťa vystaviť nejakému riziku? Ja ako otec, manžel a syn chcem, aby moje dieťa bolo chránené, nech má koľkokoľvek rokov. Čiže v tomto prípade je moja voľba jasná.
Hrnčiar, Andrej, podpredseda NR SR (2016-10-25):
Pán poslanec Kvorka.
Zajac, Pavol, poslanec NR SR (2013-10-16):
Ďakujem. Pán Viskupič, naozaj sa ospravedlňujem, i keď z môjho vystúpenia vyplynulo, že si vážim každého turistu zo zahraničia, samozrejme, vrátane slovenských turistov. A naozaj to systémové opatrenie, ktoré bolo prijaté za ministrovania pána Figeľa, bolo nastavené na tých 50 000 prenocovaní, a tam sa nerozdeľovalo, či je to slovenský alebo zahraničný turista, čiže každého jedného turistu. Nechal som sa možno uniesť predtým faktickou pána Martvoňa, ktorý začal rozdeľovať, a zase sa vyjadrujem k tomu, turistov na tých, čo majú viacej peňazí alebo možno menej peňazí. Ja by som si to v živote takto rozdeľovať nedovolil, lebo ja som presvedčený o tom, že práve tí bohatší turisti, keď teda takí existujú a vieme ich zadefinovať, ja si myslím, že ich nevieme zadefinovať, pretože ja nezvyknem vrecká turistom na hranici kontrolovať, koľko toho pri sebe majú alebo aké kreditky pri sebe majú, myslím si, možnože naozaj nepotrebujú, aby boli dotovaní na Slovensku 35 eurami na noc. Oni to nepotrebujú, potrebujú to pravdepodobne tí prevádzkovatelia vo Vysokých Tatrách, ktorí sú zo skupiny „ja a ty“.
Grendel, Gábor, podpredseda NR SR (2021-11-12):
S reakciou na faktické poznámky pán poslanec Mazurek.
A. Belousovová, podpredsedníčka NR SR: (2008-11-05):
Faktické poznámky na vystúpenie pána poslanca Galbavého majú pán poslanec Jarjabek, pani poslankyne Vášáryová a Biró. Končím možnosť prihlásiť sa s faktickými poznámkami. Pán poslanec Jarjabek máte slovo.
Ďurovčík, Emil, poslanec NR SR (2016-11-22):
Vážený pán predseda, vážený pán minister, vážené poslankyne, vážení poslanci, predseda Národnej rady Slovenskej republiky rozhodnutím 333 z 9. novembra 2016 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon Národnej rady č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony (tlač 328), na prerokovanie Výboru Národnej rady pre financie a rozpočet s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor Národnej rady pre financie a rozpočet prerokoval návrh vlády na skrátené legislatívne konanie na svojej 20. schôdzi dňa 15. novembra 2016 a prijal uznesením č. 111, ktorým odporúča Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu zákona. Vážený pán predseda, prosím, otvorte rozpravu.
Žiga, Peter, podpredseda NR SR (2024-09-26):
Oznámim vám to po poobedňajšej prestávke. Ďalší procedurálny návrh, pán poslanec Hlina.
Vašečka, Richard, poslanec NR SR (2024-01-09):
Dobre, dobre, ďakujem. Ja by som len jednu vec chcel povedať. Ja teda chápem tú, ten výraz pána poslanca Galka ako metaforu a ja nikomu neprajem, aby zhorel v pekle, pretože v Biblii sa píše, že Boh chce, aby všetci ľudia boli spasení a poznali pravdu. Tak sa venujme tomu a snažme sa spolu nájsť tú pravdu vo veci tohto zákona. Ďakujem.
Ferenčák, Ján, poslanec NR SR (2020-07-23):
Ďakujem. Pán minister, veľkosť politikov sa nemera množstvom rečí, ale mera sa množstvo skutkov, ktoré spraví pre ľudí, a tie skutky sú buď na báze morálky, alebo zásad. Pretože tu počúvame strašne veľa, ale ja vždy sa vracam k tej podstate toho všetkého. A možno keď tu bolo také paušalizovanie všetkých, ako to bolo, a vždy sa vraciame do veľkej histórie, tak beriem, tých bohorovných a moralistov už asi bolo dosť a dnes, dnes tí, čo aj niečo hovorili spred roka, už by možno boli radi, keby sa to nepripomínalo, a možno aj ľutujú, že niečo povedali. Pretože dnes to padá aj na ich plecia a teraz, ako sa majú postaviť k tomu, keď pred rokom hovorili niečo iné? Viete, to sú tie zásady a morálky, morálka ako taká. A najhoršie je, keď to očakávanie, a viete, keď vám sľubujem, že bude to niečo iné a bude to zásadná zmena a jednoducho my už prinesieme niečo iné, a tá frustrácia ľudí vzniká v tom, že zistíte po tých štyroch mesiacoch, že to iné je čo? To, čo bolo sľubované? Alebo to, čo reálne tí ľudia robia? A to sú transparentné výberové konania a to je tá frustrácia ľudí. Odpolitizovanie štátnej správy, takisto bolo povedané pre samosprávu, že neprijmete opatrenia bez prejednania so samosprávou. No môžem vám pripomenúť, že ste sľuboval mestskú hromadnú dopravu zdarma alebo že sa zvýši príspevok na dieťa, a nikto so samosprávou o tom nerokoval. My sme od vás žiadali dofinancovanie výpadky príjmov, sme žiadali dofinancovať výpadky z príjmov z mestskej hromadnej dopravy, a čo ste nám povedal? Požičajte si. My vám požičame, my vám nedáme, no to ste povedal, veď na tej rade ZMOS-u, aj oni, som bol. To znamená, aká pomoc? Aká to je pomoc, že si máme požičať, aby sme sa viac zadlž..., zadlžujte sa?
Šimečka, Michal, podpredseda NR SR (2024-06-14):
Pán poslanec Grendel? Ďakujem veľmi pekne. Prerušujem rokovanie o tomto bode programu. Nasledujú ešte ďalšie body, ktoré ale nemôžme prerokovať, ale je tu návrh poslanca Národnej rady Slovenskej republiky Juraja Krúpu na odvolanie poslanca Národnej rady Slovenskej republiky Tibora Gašpara z funkcie predsedu Výboru Národnej rady Slovenskej republiky pre obranu a bezpečnosť. Pán poslanec Krúpa tu, bohužiaľ, neni. Ďalší je návrh skupiny poslancov Národnej rady Slovenskej republiky na odvolanie poslanca Národnej rady Slovenskej republiky Michala Šipoša z funkcie predsedu Výboru Národnej rady Slovenskej republiky pre verejnú správu a regionálny rozvoj, tlač 384. Pán poslanec Baška tu nie je. Potom ešte stihneme za minútu aspoň otvoriť bod číslo 108, návrh na voľbu členov Rady pre mediálne služby – šesťročné funkčné obdobie. A je tu poverený člen Výboru Národnej rady Slovenskej republiky pre kultúru a médiá pán poslanec Mažgút, tak vás prosím, aby ste predniesol návrh. (Rokovanie o návrhu na voľbu členov Rady pre mediálne služby – 6-ročné funkčné obdobie , tlač 183.)
P. Hrušovský, predseda NR SR: (2004-12-01):
Teraz prosím pána predsedu výboru pre financie, rozpočet a menu pána poslanca Farkasa, aby z poverenia výboru Národnú radu informoval o spôsobe a výsledku prerokúvania vládneho návrhu zákona vo výboroch, ktorým bol určený, ako aj o stanovisku a odporúčaní gestorského výboru k vládnemu návrhu zákona. Nech sa páči, pán predseda.
M. Hort, podpredseda NR SR: (2009-04-22):
Prerušujem rokovanie o týchto bodoch programu s tým, že hlasovať budeme o 17.00 hodine. A teraz pokračujeme druhým čítaním o vládnom návrhu zákona, ktorým sa mení a dopĺňa zákon č. 280/2006 Z. z. o povinnej základnej kvalifikácii a pravidelnom výcviku niektorých vodičov v znení zákona č. 653/2007 Z. z. a o zmene a doplnení niektorých zákonov . Dostali ste tento vládny návrh ako tlač 886 a spoločnú správu výborov máte ako tlač 886a. Pán minister dopravy, pôšt a telekomunikácií pán Ľubomír Vážny, nech sa páči, je tu priestor na vaše odôvodnenie zákona. Pán minister zahraničných vecí, ďakujem pekne za váš úvodný vstup do parlamentu.
Hlina, Alojz, poslanec NR SR (2014-09-23):
Ďakujem vám pekne. Ja sa pristavím pri jednom momente, ktorý spomenul predrečník a v zásade sa aj ja mu budem venovať v mojom vystúpení. A keď sme analyzovali za poslednú dajme tomu dekádu, že kde boli konflikty, tak vždycky je to mix autoritatívneho režimu, nejakej náboženskej tenzie, proste nie je ľahké, aby vznikla, alebo urobiť vojnu v Dánsku. Viete, teraz, keď bolo referendum v Škótsku, tak sa tam pobili len nejakí opilci na námestí. Hej? Čiže naozaj, zdravá občianska spoločnosť, ťažko urobíte alebo ťažko vzniká konflikt. Ľahko vznikajú konflikty, keď to má určité predpoklady na to, aby tam vznikol konflikt, a to je obrovské riziko, národné ohrozenie naše je v tom. Viete, ľudia niekedy povedia, že či my tým oligarchom nezávidíme. Viete, príklad. Ja, čestné slovo, nezávidím ani trošku, len budem upozorňovať ja v mojom, ale kolega, tiež som rád, že sa toho dotkol, ohromným národnobezpečnostným rizikom je to, že tá koncentrácia moci je taká obrovská, lebo potom to je predpolie toho konfliktu, lebo to vytvára to, že sa oplatí alebo dá aj reálne ten konflikt v tej krajine či vyvolať pre trebárs mierne paranoidných ľudí, ale aj reálne, že či môže vzniknúť. No, dá sa vzniknúť, keď stačí na to, aby sa dvaja pri stole pohádali. Viete, keď to dorobíme tam, v úvodzovkách, dopracujeme sa k tomu, že tak jednoduché to bude, no tak budeme zárodkom, budeme, bude tu tak čupieť vzadu ten možný konflikt. A to je ohromné riziko a ľudia by si mali vybrať, či to chcú, alebo nechcú. Politici by si mali vybrať, či to chcú, alebo nechcú. Či chcú byť na hrane, alebo takto visieť na vlásku. Ďakujem.
Sulík, Richard, predseda NR SR (2011-06-28):
Ďakujem. Vyhlasujem rozpravu za skončenú. Pýtam sa spoločného spravodajcu, či sa chce k rozprave vyjadriť. Nie. Prerušujem rokovanie o tomto bode programu. Pokračujeme druhým a tretím čítaním o zákone z 2. júna 2011, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál má tlač 431. Poprosím poslankyňu Editu Pfundtner, ktorá je spravodajkyňa z ústavnoprávneho výboru, aby informovala Národnú radu o výsledku prerokovania vráteného zákona vo výbore. Nech sa páči, máte slovo.
Petrák, Ľubomír, poslanec NR SR (2017-10-10):
Ďakujem pekne. Pán kolega, z môjho pohľadu ako väčšinou, tak aj teraz mimo, je tu ale drobný rozdiel. Väčšinou bývaš čiastočne mimo, teraz si bol úplne mimo. Z tých vecí, ktoré si pomenoval, akože fakty, ktorými si sa oháňal a chcel si sa prikryť, nebol ani jediný pravdivý a to by sa v prípade tak skúseného politika, za akého sa ty považuješ, nemalo stávať. Ja neviem, čo ťa v zásade mrzí. Mrzí ťa to, že bude ohodnotená práca ľudí, ktorí si to zaslúžia? Alebo ťa mrzí to, že nebude jediný, kto bude môcť vyberať ľudí, ktorí majú byť ohodnotení, pán prezident? Toto je, toto je podstata tohto sporu? Ja si osobne myslím a hovoríme to všetci naprieč politickým spektrom dlhodobo, že chýbajú pozitívne vzory v tejto spoločnosti. Veď všetci by ste mali byť za to, aby sme povedali, že konečne postavme na piedestál ľudí práce, ktorí si to zaslúžia, učitelia, vedci, ľudia, ktorí vytvorili niečo pre túto spoločnosť. Aj bežní ľudia, ktorí urobili skutočné, skutočné hrdinské činy, ktoré si zaslúžia toto ocenenie. Ale toto vás netrápi. Budete moralizovať, budete škandalizovať, budete hľadať akékoľvek zádrapky pre to, aby ste zhovadili akýkoľvek, akýkoľvek návrh, ktorý tu príde, a týmto vytvárate živnú pôdu pre extrémizmus a potom idete s týmto extrémizmom s veľkou pompou bojovať. Pán Zsolt Simon, hanbí sa za seba a za svoje vystúpenie. (Potlesk.)
Kollár, Boris, predseda NR SR (2021-11-04):
S ďalšou faktickou poznámkou, pán poslanec Ďurica, nech sa páči.
Mamojka, Mojmír, poslanec NR SR (2015-04-16):
Kľud. (Reakcie z pléna.) Veď preto je štátna expertíza, je, opakujem, dosť významný relevantný podklad a subjektívny prvok tam je pri cene tvorby dohodou, ale nemôžem ignorovať názory odborníkov, ekonómov ani štátnu expertízu. Takže to nemôže byť zo self-workblocku v žiadnom prípade. Toľko len. Ďakujem. (Potlesk.)
Blanár, Juraj, podpredseda NR SR (2021-05-13):
O slovo požiadal pán spravodajca, čiže pán poslanec Kočiš by nasledoval po ňom. Nech sa páči, pán spravodajca, máte slovo.
Krištúfková, Petra, poslankyňa NR SR (2020-07-14):
Ďakujem. Predkladám návrh zákona, ktorý má odstrániť krivdu, ktorá vznikla ženám ročníkov 1957 až ´63. Chcela by som poďakovať predovšetkým ešte pani poslankyni Hatrákovej a pani poslankyni Zemanovej za to, že sa pripojili ako spolupredkladateľky za ich kluby. Vznikla nám tu totižto skupina žien ročníkov ´57 až ´63, ktorým nebolo spravodlivo odpočítaných pol roka za každé jedno vychované dieťa, a tým pádom nebol naplnený ústavný princíp z júla 2019, kedy bola táto novela prijatá. Toto pochybenie vzniklo minulé volebné obdobie, v septembri 2019, a to predložením fixnej tabuľky na výbore pre sociálne veci, ktorá bola schválená bývalou, bývalou koalíciou, koaličnými poslancami. Už vtedy na výbore sa vedelo, že táto fixná tabuľka je chybná a na výbore boli aj účastné dámy, ktoré tieto ženy zastupujú, a napriek tomu, že vystúpili, tak, bohužiaľ, tam prišlo k prijatiu tejto tabuľky. Týchto žien je vyše 120-tisíc. Vtedy im bolo zo strany bývalého ministra práce pána Richtera sľúbené, že ich vypočuje a že túto krivdu odstráni, ale, bohužiaľ, sa tak nestalo napriek tomu, že vedeli, že tam naozaj nie je naplnený tento ústavný princíp. Preto som následne predložila pozmeňujúci návrh, no opäť nebol podporený bývalou koalíciou, a tak som podala podnet na Ústavný súd, podporený skoro 40 podpismi z klubu OĽANO a SaS, ktorých zástupcovia sa aj tu dnes pod tento návrh zákona podpísali. Je to agenda, ktorej sa venujem už rok, je to súčasťou aj programového vyhlásenia vlády. A možno ste aj minulý týždeň v utorok si všimli pred parlamentom tieto ženy, bolo ich skoro 300 a prišli naozaj podporiť a nás povzbudiť v tom, aby sme im priniesli tú spravodlivosť, prišli poprosiť o podporu tohto návrhu. A ja si myslím, že im to naozaj dlžíme, dlží im to aj tá novela, ktorú sme prijali minulý rok, v roku 2019. A ja si myslím, že aj každý z nás pozná určite ženu narodenú práve v týchto rokoch, to znamená v rokoch tých ´57 až ´63, a možno ju má práve aj v rodine a ja naozaj pevne verím, že ste tomu venovali pozornosť, tejto krivde, a že týmto ženám pomôžeme a tú spravodlivosť, ktorú si zaslúžia, dostanú. Tak ja vám naozaj veľmi pekne ďakujem za podporu a verím, že konečne sa odstráni krivda týmto ženám. Ďakujem.
P. Frešo, poslanec: (2006-10-18):
Druhú škodlivosť tam však vidím, a to je niečo, čo je skryté, a rád  by som na to poukázal, že takto takáto formulácia je zásahom voči tomu, čo nazývame rovnú daň. Rovná daň je jeden z vážnych mechanizmov, ktorý naštartoval na Slovensku vysoký hospodársky rast. Toto je prvý signál, kde sa rovná daň narúša, kde sa manipuluje s odpočítateľnými položkami a myslím si, že nič nás neoprávňuje k tomu, aby sme sa cítili pokojní, že neprídu ďalšie signály. Ja si myslím, že táto vláda, pokiaľ jej bude tiecť do topánok, pokiaľ nebude mať peniaze na to, aby svoje sľuby naplnila, pokojne siahne a vážnejším spôsobom zdeformuje rovnú daň, a to je moja obava, a myslím si, že hovoriť teraz z pozície ministra financií o tom, aké je to dobré alebo ako málo to ublíži, alebo čo to ušetrí, je v skutočnosti len  zahmlievanie tohto faktu. Ďakujem pekne.
Glváč, Martin, podpredseda NR SR (2016-05-24):
Ďakujem. Otváram rozpravu k týmto bodom programu. Do rozpravy som dostal dve písomné prihlášky, pán poslanec Krajniak a pán poslanec Blaha. Nech sa páči, pán poslanec Krajniak, nech sa páči.
Galko, Ľubomír, poslanec NR SR (2015-10-21):
No, musím povedať, že sa mi to veľmi zle počúva ako absolventovi Matematicko-fyzikálnej fakulty Univerzity Komenského, keď viem, že čo sa robilo počas mojich čias, akí kvalitní študenti sa tam vychovávali, a keď počúvam, čo sa tam dnes deje, že sa tam nanosili všelijakí paraziti, ktorí dneskaj parazitujú na Rómoch a ja neviem na čom všetkom, zle sa mi to počúva. Ale chcem povedať jednu poznámku k tomu, čo Lucia hovorila. Áno, minister školstva je nekompetentný, to vidíme, akože neviem, či si niekto myslí niečo iné na základe toho, čo tu doteraz odznelo, ale určite nebude môcť byť nikdy ministrom vnútra, pretože ako exminister silového rezortu, ktorý sa venuje vonkajšej aj vnútornej bezpečnosti, ho môžem teda zodpovedne, zodpovedne uistiť v tom, že ten dôkaz, ten zabavený počítať si môže strčiť tak polícia za klobúk. Pretože ak je pravda, že ho zabalil nejaký zamestnanec rezortu a že ho päť dní držal vo svojej kancelárii a manipuloval s ním, tak jednoducho je to absolútne nepoužiteľný dôkaz. A to len dokazuje to, že to, čo tu minister Draxler rozprával vo svojom vystúpení, malo za cieľ pána Kováča zastrašiť. To je to, o čom hovorila kolegyňa Lucia Nicholsonová. A ja by som chcel pánovi Kováčovi dať teraz verejnú ponuku, ja ho nepoznám, ja, ja som sa s ním nikdy nestretol, ale som členom branno-bezpečnostného výboru a ja vám dávam verejnú ponuku, môj mail je prístupný voľne, takisto možno sa na mňa nakontaktovať telefonicky, keď budete mať kedykoľvek pocit, že to vyšetrovanie je manipulované, že sa uberá nesprávnym smerom, tak ma kontaktujte. Ja spravím všetko pre to, aby vás jednoducho neupálili. Zvolám branno-bezpečnostný výbor, budem sa snažiť o poslanecký prieskum, čokoľvek urobím.
B. Bugár, podpredseda NR SR: (2001-10-03):
Dávam slovo určenému spoločnému spravodajcovi z výboru pre hospodárstvo, privatizáciu a podnikanie pánu poslancovi Gabrielovi Palackovi a prosím ho, aby informoval Národnú radu o výsledku rokovania výborov o tomto vládnom návrhu zákona. Nech sa páči, pán poslanec. G. Palacka, poslanec: Ďakujem, pán predsedajúci. Vážené dámy a páni, dovoľte mi, aby som predniesol spoločnú správu výborov o výsledku prerokovania vládneho návrhu zákona o pozemných komunikáciách v znení neskorších predpisov (tlač 1009a) v druhom čítaní. Výbor Národnej rady pre hospodárstvo, privatizáciu a podnikanie v súlade s rokovacím poriadkom predkladá túto spoločnú správu výborov. Národná rada svojím uznesením pridelila vládny návrh zákona na prerokovanie do 24. augusta tohto roku ústavnoprávnemu výboru, výboru pre financie, rozpočet a menu, výboru pre verejnú správu, výboru pre obranu a bezpečnosť a výboru pre hospodárstvo, privatizáciu a podnikanie. Ako gestorský výbor určila výbor pre hospodárstvo, privatizáciu a podnikanie. Uvedené výbory pridelený návrh prerokovali a gestorský výbor prerokoval a schválil spoločnú správu, ktorú máte rozdanú pod č. 1009a. Z uznesení výborov, ktoré boli uvedené, vyplývajú štyri pozmeňujúce návrhy, ktoré sú uvedené v spoločnej správe, a gestorský výbor odporúča o návrhoch, ktoré sú uvedené v spoločnej správe, hlasovať spoločne s návrhom schváliť. Gestorský výbor odporúča Národnej rade vládny návrh zákona o pozemných komunikáciách v znení neskorších predpisov schváliť so zmenami a doplnkami uvedenými v spoločnej správe. Vážený pán predsedajúci, týmto som skončil. Navrhujem, aby ste otvorili rozpravu, a hlásim sa do rozpravy. Ďakujem.
Pellegrini, Peter, predseda NR SR (2015-09-30):
Poprosím o kľud v rokovacej sále. Pripomínam, pán poslanec Abrhan, že ste už niekoľko rokov v tejto sále. Ja osobne som... (Reakcie z pléna.) Nechajte ma, prosím, dohovoriť. Môžem, môžem dohovoriť? Pán poslanec Abrhan, ste už niekoľko rokov poslancom Národnej rady. Ja tak isto som tu mal tú česť sedieť, x-krát v tejto sále, keď bolo požiadané o zvolanie grémia, x-krát oznámil predsedajúci, kedy ho zvolá a x-krát to nebolo hneď, okamžite, ale bol stanovený termín, kedy bude rokovanie, keď to umožnia technické podm... Ja som zvolal 8.30. Nech sa páči, pán poslanec Kadúc. A som presvedčený, že neporušujem rokovaní poriadok. Pán poslanec Kadúc.
Záhumenský, Marian, poslanec NR SR (2011-03-25):
Ďakujem pekne. Chcem poďakovať za všetkých Mariánov k blahoželaniu k meninám. Takisto by som chcel pár slov k pánovi poslancovi Kužmovi. Pán poslanec, vy máte predstavu tú, že najlepšie je nehovoriť o problémoch ako takých, ak sa definujú problémy a rozdiskutujú, čo nechcete, tak proti tomu hovoríte, že to je socialistická éra. Najradšej máte, ak sa politicky zruší to, čo určitým spôsobom by malo regulovať vzťahy, najradšej by ste zrušili Zákonník práce, nech si pracovník dohodne so zamestnávateľom na voľnom trhu podmienky, za akých bude pracovať, to je jedno, že je úplne v inom postavení, ako je zamestnávateľ, to isté platí od dodávateľa potravín k obchodnému reťazcu. Ak chcete hovoriť o tom, prečo ste nenašli slovenské výrobky, tak na to vám odpoviem, keď sa prihlásim ústne do rozpravy, lebo na to dve minúty, bohužiaľ, nestačia. Pán poslanec Droba, chcel by som poďakovať za ocenenie, že ste pochopili, že mnohé praktiky sú skutočne neprijateľné. Ak hovoríte, že zákon vyriešil pramálo, bohužiaľ, tento zákon vykonateľný sa stal až po poslednom prijatí, to znamená platnosti od 1. mája 2010. Vy ste už v júni ako koalícia oznámili obchodným reťazcom, že tento zákon nebudete kontrolovať, že ho nemusia dodržiavať napriek tomu, že dodnes platí, tak povedať, že nepriniesol svoje ovocie, tak tento zákon nedostal žiadnu šancu, aby mohol preukázať svoju silu, lebo v tejto podobe, ako je dneska prijatý, je skutočne účinný a je vykonateľný, kontrolovateľný, sankcionovateľný, len musí exekúcia chcieť tento zákon používať. Ďakujem.
Pellegrini, Peter, predseda NR SR (2014-12-02):
Prezentujeme sa a hlasujme o prvom návrhu pána poslanca Mihála a pani poslankyni Kiššovej. (Hlasovanie.) Prítomných 126 poslancov, za 47, proti 18, zdržalo sa 60, nehlasoval 1 poslanec. Tento návrh sme neschválili.
T. Cabaj, poslanec: (2008-12-05):
A v súlade s rozhodnutím predsedu Národnej rady by tento návrh prerokovali Ústavnoprávny výbor Národnej rady, Výbor Národnej rady pre verejnú správu a regionálny rozvoj, Výbor Národnej rady pre obranu a bezpečnosť. Termíny do 28. januára a 30. januára. A tým zároveň aj dávam návrh, aby v zmysle § 73 ods. 3 písm. c) sme pokračovali, pretože zastávam názor, že tie dva návrhy idú po sebe. Nebolo by dobré pri jednom dávať návrh pokračovať a v druhom nepokračovať v druhom čítaní. Tak z praktického hľadiska predkladám tento návrh, aby sme takýmto spôsobom aj pri tomto návrhu zákona pokračovali. Toľko moja spravodajská informácia. Pán predsedajúci, prosím, otvorte rozpravu.
Dostál, Ondrej, poslanec NR SR (2018-10-17):
Pani poslankyňa Vaľová, argumentovali ste, že aké sociálne balíčky ste schválili, čo všetko ste rozdali, čo ste zaviedli, čo ste minuli a predsa jak sa darí, jak sa znižuje, znižuje deficit a ako je všetko v poriadku a že my, keď vás kritizujeme, tak sa vlastne bojíme prevziať zodpovednosť, že máme, máme teda, sa asi nesnažíte o to, prevziať moc a nechať to na vás. No ale toto je presne ten typ uvažovania, ktorý priviedol Grécko do vážnych problémov, až do dnešného krachu faktického. Pretože aj v Grécku to tak bolo, že však vláda na to má, vláda, dobre nám požičiavajú, tak zvyšujeme, zvyšujeme platy, zvyšujeme dôchodky, máme veľa peňazí, áno, vieme si to dovoliť, môžme si to dovoliť. Nuž, ale zrazu, zrazu to bolo všetko inak. Zrazu už nikto nechcel požičiavať a mali sme tu grécku krízu. Vy sa správate veľmi podobne, lebo vy rozhadzujete a myslíte si, že za to, že rozhadzujete, a za to, že teraz, teraz to, neprichádzajú tie náklady, tak to tak bude naveky a všetko bude v poriadku. Ale tie problémy prídu. Druhá vec. Vy tu navrhujete, že žena má právo na primerané zníženie maximálneho veku potrebného na vznik nároku na primerané hmotné zabezpečenie v starobe, ak vychovala dieťa alebo viac detí. Ale teda sa chcem spýtať, že vy chcete vlastne rodovú nerovnosť zaviesť priamo do, priamo do ústavy? Lebo muži nevychovávajú ženy, deti, alebo priamo počítame s tým, že starostlivosť o deti je iba na ženách, že muži sa o tie deti nemajú starať? Lebo však veď ženám sa to premietne do dôchodkového veku? Toto chcete povedať tým, čo dávate do ústavy?
Vážny, Ľubomír, poslanec NR SR (2023-02-16):
Pán poslanec Vetrák, prekrútili ste moje slová, neviem, či ako vždy alebo či úmyselne, ale pokúsim sa vám to ešte raz vysvetliť. Čiže z osobitných odvodov som nebol nadšený ani vtedy, čo ste spomínali, a nie som z nich nadšený ani dnes, pretože som presvedčený o tom, že deformujú trh a nemali by sa takéto osobitné odvody zavádzať v priebehu fiškálneho roka, pretože to podnikateľské prostredie sa musí nejako nastaviť, a, samozrejme, možno veľa podnikateľov takto vyženiete zo Slovenska, ale zmieril som sa s tými osobitnými odvodmi, lebo nadmerný zisk, lebo solidarita, ale ja zdôrazňuje iné. Účelom osobitných odvodov je riešenie chudoby. A zároveň zdôrazňujem to, a tá logika je v tom a nechápem, že tú logiku... tej logike ne... tej logike nerozumiete, že na jednej strane chcete vytiahnuť alebo vybrať 300 mil. eur v rámci osobitných odvodov a na druhej strane ignorujete, že 3 mld. vám prepadnú. Však to je nonsens, čo sa tu deje! A ešte raz zdôrazňujem, väčšina z tých 3 mld. eur je využiteľná na riešenie chudoby. A keď, ktoré nie sú, tak sa dajú negociovať s Európskou komisiou. To stále ešte ide, Európska komisia čaká na nás. Čiže ste nemožní v čerpaní v eurofondov a budete mať taký pretlak peňazí, že neviem, čo s tými peniazmi idete robiť. A toto je to nebezpečné na tom a je to trápne, že po troch rokoch vášho, vládnutia absolútnej moci nad všetkým, aj nad eurofondami, vy stále sa otáčate na SMER, neviem, či ešte desať rokov to budete spomínať, ale pozrite sa už aj na seba, čo ste tu urobili, ako ste riešili verejný dlh, a preto som povedal, že ak osobitné odvody, áno, zmierim sa s nimi, tak ich predurčíme na, alebo účelovo viažme na zníženie verejného dlhu, ktorý ste narobili obrovský, a zároveň čerpajme eurofondy. Ak sa eurofondy minú na chudobu, tak potom môžme aj osobitné odvody dávať na riešenie chudoby. A, samozrejme, tá politická korupcia, už zase nemám na to čas, ale zamyslite sa nad tým, že nemôžte vyberať subjekty, ktorým zavediete osobitné... (Prerušenie vystúpenia časomerom.)
Ledecký, Vladimír, poslanec NR SR (2021-06-24):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady pre financie a rozpočet a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rady pre sociálne veci, aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021.
Bugár, Béla, podpredseda NR SR (2016-04-22):
Pani poslankyňa Kaščáková.
A. Belousovová, podpredsedníčka NR SR: (2009-10-29):
Ďalej budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od pani poslankyne Moniky Gibalovej. Otázku položila ministerke práce, sociálnych vecí a rodiny Slovenskej republiky pani Viere Tomanovej. Otázka znie: „Pani ministerka, prečo nebola novela zákona 448/2008 Z. z. o sociálnych službách po pripomienkovom konaní zaradená na rokovanie vlády? Kedy sa tak stane?“ Nech sa páči, pani ministerka, odpovedajte a oznámte ukončenie odpovede.
Kollár, Boris, predseda NR SR (2021-05-03):
S ďalšou faktickou poznámkou vystúpi pán poslanec Ďurica.
Záhumenský, Marian, poslanec NR SR (2014-05-16):
Ďalej navrhol hlasovať o bodoch 5 až 7 spoločne. Pán predseda, dajte, prosím, o tom hlasovať.
Kondrót, Maroš, poslanec NR SR (2019-11-28):
Ďakujem pekne. Pán predsedajúci, ctená snemovňa, dňa 4. septembra 2019 sa skončilo funkčné obdobie Ing. Jánovi Horkovičovi, členovi Regulačnej rady, ktorého na návrh Národnej rady Slovenskej republiky vymenoval prezident Slovenskej republiky na obdobie 6 rokov. Podľa § 7 ods. 4 zákona č. 250/2012 Z. z. o regulácii v sieťových odvetviach na uvoľnené miesto člena Regulačnej rady navrhuje nového kandidáta ten, kto navrhol člena Rady, ktorého členstvo zaniklo. Na každé miesto člena Rady sa navrhujú dvaja kandidáti. Za člena Regulačnej rady môže byť vymenovaný občan Slovenskej republiky, ktorý spĺňa zákonom ustanovené podmienky. Na 49. schôdzi Národnej rady dňa 25. septembra 2019 nebol v riadnej voľbe ani v opakovanej voľbe zvolený žiadny z navrhovaných kandidátov. Na 51. schôdzi Národnej rady sa dňa 17. októbra vykonala nová voľba. V nej Národná rada zvolila jednu z piatich uchádzačov, ktorí spĺňali predpoklady ustanovené zákonom, pani Sylviu Beňovú. Opakovaná nová voľba, ktorá sa konala 22. októbra 2019, v ktorej Národná rada nezvolila žiadneho ďalšieho kandidáta z ostávajúcich štyroch uchádzačov. Na prebiehajúcej 53. schôdzi sa preto musí uskutočniť nová voľba č. II. Výboru Národnej rady pre hospodárske záležitosti boli v stanovenej lehote predložené dva návrhy kandidátov do novej voľby II, a to, po prvé, František Janíček, návrh poslanca Borisa Kollára, a po druhé, pán František Pecho, návrh poslanca Tibora Bastrnáka. Výbor na 94. schôdzi 26. novembra 2019 posúdil predložené návrhy a konštatoval, že obidvaja kandidáti spĺňajú predpoklady ustanovené v § 7 ods. 5, 7, 9 a 10 citovaného zákona. Výbor odporučil vykonať akt voľby podľa príslušných ustanovení rokovacieho poriadku Národnej rady Slovenskej republiky a Volebného poriadku o voľbe a odvolávaní funkcionárov a v súlade s nimi navrhol ďalší postup, a to zvoliť ostávajúceho jedného kandidáta na člena Regulačnej rady verejným hlasovaním. Avšak vieme, že už bol podaný návrh na tajné hlasovanie. Ak nebude kandidát zvolený, vykonať podľa čl. 15 Volebného poriadku opakovanú novú voľbu II. Do opakovanej voľby postupujú všetci nezvolení kandidáti. A ak ani v opakovanej voľbe II nebude zvolený ostávajúci jeden kandidát, navrhujem vykonať novú voľbu III podľa čl. 16 Volebného poriadku na ďalšej schôdzi Národnej rady Slovenskej republiky. Takže ak dovolíte, zhrniem to. V tajnej voľbe budeme z dvoch kandidátov voliť jedného. Ďakujem. Pán predsedajúci, otvorte, prosím, rozpravu.
Glváč, Martin, podpredseda NR SR (2019-09-13):
Ďakujem. Čakal som až do konca, že v čom to bude reakcia. Ale vyhlasujem všeobecnú rozpravu za skončenú. Pán navrhovateľ, chcete sa k tomu vyjadriť? Nie? Áno. Nech sa páči.
Baláž, Radovan, poslanec NR SR (2018-05-16):
Pán predsedajúci, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona nasledovným výborom, a to výboru pre financie a rozpočet, ústavnoprávnemu výboru a výboru pre hospodárske záležitosti. Zároveň za gestorský výbor navrhujem výbor pre financie a rozpočet. Odporúčam, aby uvedený návrh výbory prerokovali do 30 dní a gestorský do 32 dní.
P. Paška, predseda NR SR: (2008-02-12):
(Hlasovanie.) 139 prítomných, 63 za, 5 proti, 71 sa zdržalo. Konštatujem, že nebudeme pokračovať v rokovaní v druhom čítaní o tomto poslaneckom návrhu zákona. Teraz pán poslanec Slabý uvedie hlasovanie v prvom čítaní o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) . Je to tlač 540.
Hrušovský, Pavol, podpredseda NR SR (2011-02-08):
Hlasujeme, páni poslanci, o bodoch zo spoločnej správy s odporúčaním gestorského výboru schváliť. Hlasujeme. (Reakcie z pléna.)
P. Paška, predseda NR SR: (2007-10-16):
(Hlasovanie.) 140 prítomných, 77 za, 48 proti, 15 sa zdržalo. Konštatujem, že sme postúpili návrh zákona do druhého čítania. Ďalej.
Drucker, Tomáš, minister zdravotníctva SR (2016-04-28):
Ďakujem pekne. Dobrý deň. A čo sa týka tejto otázky, v súčasnosti platná legislatíva v oblasti poskytovania zdravotnej starostlivosti na základe alebo v zmysle zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti definuje, čo je neodkladná zdravotná starostlivosť, a v rámci nej je subsumované, že neodkladnou zdravotnou starostlivosťou zahŕňa aj zdravotnú starostlivosť poskytovanú pri pôrode. To je veľmi podstatné povedať, že pôrod sa vníma ako neodkladná zdravotná starostlivosť, neexistujú zákonom stanovené lehoty, dokedy by sa mala poskytnúť, ale neodkladná zdravotná starostlivosť je potom priamo súvisiaca. Samotné plánovanie pôrodov asi, asi vieme, ako prebieha, väčšinou sú tie termíny jasné a potom sú prípady, kedy dochádza k urgentným stavom, že je potrebné sa v nejakom čase dostať alebo poskytnúť túto neodkladnú zdravotnú starostlivosť. Zrušením pôrodnice v Banskej Štiavnici dochádza k stavu, kedy musíme hovoriť o počte ľudí aj zároveň. V prípade Banskoštiavničanov, tam bolo v roku 2015 vykonaných 489 alebo sa narodilo 489 detí a z toho iba 68 detí boli Banskoštiavničania. To znamená, že tá väčšina ľudí dochádzala do pôrodnice do Banskej Štiavnice za účelom teda toho pôrodu, vykonania pôrodu z iných regiónov, takže teraz je ten stav trošku ako keby vice versa, že tých 14% Banskoštiavničanov má prichádzať do pôrodnice v okolí regiónu. My sme sa stretli alebo ja som mal aj stretnutie s iniciatívou alebo zástupcovia občianskej iniciatívy Právo na zdravotnú starostlivosť v regiónoch, s ktorými sme diskutovali túto vec, a hovorili sme o nemocnici v Žiari nad Hronom, kam asi budú dnes spadať najbližšie títo občania, Banskoštiavničania. Zároveň, ale treba teda sa dostať k tej neodkladnej zdravotnej starostlivosti, čo v prípade, že skutočne ten pôrod je v tom urgentnom stave. V súčasnosti v Banskej Štiavnici fungujú dve RZP-čky, rýchla záchranná pomoc, pohotovosť, s tým, že sme diskutovali, že chceme transformovať jednu RZP na RLP, to znamená pohotovosť s lekárskou, s lekárom v posádke. Na to potrebujeme, na RLP, potrebovať minimálne štyroch lekárov s plným úväzkom plus jedného s polovičným alebo viacerých s čiastkovým úväzkom. Predbežne sme túto informáciu diskutovali, že RLP by malo byť k dispozícii od 1. septembra. Ja som požiadal aj mojich ľudí, aj sme diskutovali opakovane s tým, že by sme chceli ešte do letných prázdnin zabezpečiť RLP nielen kvôli teda pôrodom, ale aj kvôli tomu, že Štiavnica je turistickým mestom. Prichádza aj predsedníctvo, bude zvýšená, by som povedal, atraktivita návštev, turizmu a podobne a je potrebné, aby sme tam mali takúto lekársku pohotovosť. Toľko asi k tejto otázke.
Číž, Miroslav, podpredseda NR SR (2015-05-14):
Kolegyne, kolegovia, teraz ako písomne prihlásený do rozpravy vystúpi pán poslanec Alojz Hlina.
Šimečka, Michal, podpredseda NR SR (2023-12-20):
Ďakujem pekne. Ďalšia prihlásená do rozpravy je pani poslankyňa Kosová a ja jej týmto dávam slovo.
Paška, Pavol, predseda NR SR (2013-10-15):
(Hlasovanie.) 134 prítomných, 78 za, 6 proti, 48 sa zdržalo, 2 nehlasovali. Návrh sme postúpili do druhého čítania.
B. Bugár, podpredseda NR SR: (2006-03-15):
(Hlasovanie.) Prítomných je 122 poslancov, za 118, zdržali sa 2, nehlasovali 2. Konštatujem, že zákon sme postúpili do druhého čítania. Nech sa páči.
Figeľ, Ján, podpredseda NR SR (2012-12-11):
S ďalšou faktickou pán Štefan Kuffa.
B. Bugár, podpredseda NR SR: (2002-11-07):
Pýtam sa pána ministra, či chce zaujať stanovisko k rozprave. Áno. Nech sa páči, pán minister, máte slovo.
P. Hrušovský, predseda NR SR: (2003-04-23):
I. Hopta, poslanec: Vážený pán predseda, navrhujem v mene poslaneckého klubu KSS, aby z rokovania terajšej Národnej rady bol stiahnutý 14. bod, a to je vládny návrh zákona, ktorým sa mení a dopĺňa zákon Národnej rady č. 212/1995 Z. z. o koncesionárskych poplatkoch. Ďakujem vám.
Danko, Andrej, predseda NR SR (2017-05-19):
Prezentujme sa a hlasujme, páni poslanci. (Hlasovanie). Prítomných 117 poslancov, za 32, proti 46, zdržalo sa 30, nehlasovali 9. Konštatujem, že Národná rada sa uzniesla, že nebude pokračovať v rokovaní o návrhu zákona. Budeme pokračovať hlasovaním o bode 59 schváleného programu, ktorým je prvé čítanie o návrhu poslanca Žarnaya na vydanie zákona, ktorým sa dopĺňa zákon č. 596/2003 Z. z. o štátnej správe v školstve a v školskej samospráve (tlač 516). Spravodajcom je člen navrhnutého gestorského výboru pre vzdelávanie, vedu a mládež a šport poslanec Miroslav Sopko. Prosím ho, aby hlasovanie uviedol. (Hlasovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov , tlač 516.)
Šeliga, Juraj, podpredseda NR SR (2021-05-03):
Pán poslanec Kotleba, nech sa páči.
Richter, Ján, minister práce, sociálnych vecí a rodiny SR (2019-01-31):
Ďakujem pekne za otázku, pani poslankyňa. Priznám sa, že som trošku prekvapený, že vy zjavne asi netušíte, že zákon o rodine patrí do kompetencie ministerstva spravodlivosti a nie do nášho ministerstva, preto táto otázka skôr prináleží kolegovi Gálovi a nie mne. Zákon o rodine totiž rieši právne aspekty vzniku a existencie rodiny a my, čo riešime, to je otázka štátnej starostlivosti o rodinu. Ale aj spomínané odporúčania sa týkajú právnych podmienok uzavretia manželstva, nie sociálnej podpory rodín. Napriek tomu vám ochotne odpovedám, že ministerstvo spravodlivosti zriadilo pracovnú skupinu pre prípravu vecného zámeru reformy opatrovníctva dospelých a ochrany seniorov Slovenskej republiky, ktorá počíta aj so zmenami manželského práva zákona o rodine. V pracovnej skupine je zastúpené aj naše ministerstvo v súlade s vlani aktualizovaným národným programom rozvoja životných podmienok osôb so zdravotným postihnutím. Ministerstvu spravodlivosti stále trvá úloha pripraviť návrh nového Občianskeho zákonníka, ktorého súčasťou bude aj nová koncepcia spôsobilosti na právne úkony a možnosti ich obmedzenia, ako aj inštitúty opatrovníctva a poručníctva. Spomínaný vecný zámer reformy opatrovníctva sa musí v tejto oblasti vysporiadať z pohľadu nášho ministerstva s tromi základnými otázkami. Po prvé, či má byť umožnené osobám, ktoré budú mať ustanoveného opatrovníka, uzavrieť manželstvo bez predchádzajúceho súhlasu súdu. Po druhé, výkonu rodičovských práv a povinností, nakoľko v súčasnosti zákon osoby, ktoré nemajú plnú spôsobilosť na právne úkony, diskvalifikuje z výkonu rodičovských práv. A po tretie, povolenia uzavretia manželstva osobám, ktorú sú v súčasnosti obmedzené, prípadne pozbavené spôsobilosti na právne úkony. Na záver vám chcem pre vašu informáciu uviesť, že členmi tejto pracovnej skupiny na prípravu tohto vecného zámeru sú okrem ministerstva práce, sociálnych vecí a rodiny aj pani komisárka pre osoby so zdravotným postihnutím, aj iné subjekty, ktoré reprezentujú občanov ťažko zdravotne postihnutých. Ďakujem, skončil som.
V. Veteška, podpredseda NR SR: (2006-02-24):
Nie som moc zástanca veľkých bonmotov, ale chcem vám, pán minister, po dôkladnej úvahe povedať, že ako manažér by ste neobstáli ako vrátnik v niektorej menšej firme. Mať vás za manažéra, tak ja tieto výdavky by som dal radšej ľuďom na zvýšenie výplat. A keďže Slovensko sa stalo súčasťou kultúrnej Európy, tak aby to Slovensko nezaniklo, tak práve to, čo musíme v rámci Európskej únie najviac obhajovať, je naša história, tradícia, kultúra, zvyky, slovenský jazyk. Ja som v tom, čo ste vy tu vystúpili, v tom vašom mentoračnom príspevku nevidel a necítil nič z tohto. Chcem vám povedať, pán minister, ak ste cítili, že niekto na vás útočí, tak berte to tak, že tí ľudia mali už dosť toho, čo ste urobili a nemajte im to za zlé, ale ja vás teraz chcem slušne a pokojne poprosiť. Máte poslednú šancu v tejto chvíli, odstúpte a my vám úprimne zatlieskame. Bude to posledný potlesk, ktorý zažijete, pretože odteraz budú na vás, ak tak neurobíte, iba ukazovať prstom, kto je brzdou Slovenska a slovenskej kultúry. Ďakujem. (Potlesk.)
Zimenová, Zuzana, poslankyňa NR SR (2019-03-26):
Ďakujem, pán predsedajúci. Navrhujem presunúť na ďalšiu schôdzu bod programu č. 27, vládny návrh zákona o pedagogických zamestnancoch a odborných zamestnancoch a o zmene a doplnení niektorých zákonov (tlač 1262). Odôvodnenie: Zástupcovia desiatich odborných organizácií nesúhlasia s návrhom zákona a zozbierali pod petíciu za jeho stiahnutie vyše desaťtisíc podpisov a riadne ju doručili na Úrad vlády Slovenskej republiky. Proces vybavenia petície sa ešte ani nezačal, presunutie tohto bodu na ďalšiu schôdzu poskytne Úradu vlády čas sa s petíciou riadne zaoberať v súlade so zákonom o petičnom práve.
Laurenčík, Milan, podpredseda NR SR (2020-11-03):
Prepáčte, pán poslanec. Páni poslanci, zdržte sa komentárov. (Povedané súbežne s rečníkom.)